《魏》
唐代·徐夤

伐罪书勋令不常，争教为帝与为王。十年小怨诛桓邵，

一檄深雠怨孔璋。在井蛰龙如屈伏，食槽骄马忽腾骧。

奸雄事过分明见，英识空怀许子将。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。